СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 27.12.2024 г. от 15:30 часа, към материалите, включени за разглеждане в дневния ред на редовното заседание на ОбС Златоград на 30.12.2024 г. – 15:30 часа.
По т.1. Докладна записка относно: Предложение за Проект за изменение и допълнение на  „Наредба за определянето и администрирането на местните такси и цени на услуги на територията на Община Златоград с изх.№ ОС-1405/20.12.2024г.
Становище на Постоянните комисии –  Госпожа Кръстева представи подробно докладната записка. Имаше дебат. Госпожа Хаджийска зачете проекта на решение, след което подложи на гласуване с вдигане на ръка.

На основание чл. 21, ал.1, т.7 и ал.2 от ЗМСМА, чл.9 от Закона за местните данъци и такси, чл.8,  чл. 26 и чл. 28 от Закона за нормативните актове, чл. 76, ал. 3 и чл. 79 от АПК, Общински съвет Златоград:
Р Е Ш И:
1. Приема Наредба за изменение и допълнение на Наредба № 8 за определянето и администрирането на местните такси и цени на права и услуги на територията на Община Златоград (Приета с Решение № Ж 518/08.06.2017 г. на Общински съвет Златоград, в сила от 01.07.2017г., изм. и доп. с Решение № Ж 649/29.11.2017 г., в сила от 29.11.2017 г., изменена  с Решение № 470 от 27.11.2018 г. по Адм. дело № 288/2018г. на Административен съд Смолян, в сила от 15.12.2018г., изм. и доп. с Решение № Ж 875/27.12.2018 г., в сила от 01.01.2019 г., изм. и доп. с Решение № З 225/29.12.2020 г., в сила от 11.01.2021 г.,изм. и доп. с Решение № З 289/19.05.2021 г., изм. с Решение № З 306/10.06.2021г., в сила от 01.01.2021 г., изм. и доп. с Решение № З 330/25.08.2021г., в сила от 13.09.2021г., изм. и доп. с Решение № З 664 /28.02.2023г., в сила от 13.03.2023г.), както следва:
 § 1. В чл.23, се създава нова алинея  (4), със следният текст: „Когато не е реализирана улица и отпадъците не се събират от домовете на жители на нереализирани улици“.

Комисията подкрепи проекта на решение с 8 гласа „за“, 0 „против“ и  1 „въздържал се“ – приема се.

 § 2.  В чл. 49 се прави допълнение и текстът придобива следният вид: „Таксите  се събират на касата в Център за информационно и административно обслужване на гражданите в сградата на Общината и се записват в Регистър, специално създаден за това.“ 

Госпожа Кръстева попита до момента колко закупени и заплатени места има и как се отбелязва, че са закупени има ли ги някъде да съществуват като информация.  

Госпожа Чаушева отговори, че общината разполага с регистър и кадастрална карта, която е от 2008 година. Всяко гробно място има номер, парцел квартал. Регистърът не е актуализиран за последните площадки. Има специална Наредба, по която хората могат да придобият празно гробно място. 

Госпожа Хаджийска: Стана ясно, че в администрацията има кадастрална карта на гробищния парк от 2008 година и има регистър на гробните места. В този смисъл съгласувано с представителите на администрацията Ви предлагам текста да придобие следния вид
§ 2.  В чл. 49 се прави допълнение и текстът придобива следният вид: „Таксите  се събират на касата в Център за административно обслужване в сградата на Общината и се записват в Регистъра на гробищния парк.“

Госпожа Хаджийска подложи на гласуване с вдигане на ръка.

Комисията подкрепи проекта на решение с 8 гласа „за“, 0 „против“ и  0 „въздържал се“ – приема се.

§ 3.  Наредбата за изменение и допълнение на Наредба № 8 за определянето и администрирането на местните такси и цени на права и услуги на територията на Община Златоград, приета с Решение №…….. по протокол №….... от ……… 2024 г. на Общински съвет Златоград, влиза в сила от датата на приемането й”.

Комисията подкрепи проекта на решение с 8 гласа „за“, 0 „против“ и  0 „въздържал се“ – приема се.

********************
По т.2. Докладна записка, относно: Разходване на средства от дължимите отчисления по чл. 60 и чл. 64 от ЗУО, за периода 01.01.2024 г. - 31.12.2024 г. във връзка с прилагане разпоредбите на § 26 от Преходните и заключителни разпоредби към Закона за държавния бюджет на Република България за 2024 г., с вх.№ ОС – 1397/19.12.2024г. и изх.№ 61-00-688/19.12.2024г., постъпила от Кмета на община Златоград;

Становище на Постоянните комисии –  Госпожа Угорлиева представи докладната записка. 
Не постъпиха въпроси и коментари по докладната.

Комисията подкрепи проекта на решение с 9 гласа „за“, 0 „против“ и  0 „въздържал се“ – приема се.

********************
По т.3. Докладна записка от Кмета на Община Златоград,  относно: Одобряване на План–сметка за разходите за извършване на дейностите по предоставяне на услуги по чл. 62 от Закона за местни данъци и такси за 2025 г., с вх.№ ОС – 1396/19.12.2024г. и изх.№ 61-00-687/19.12.2024г.;
Становище на Постоянните комисии –  Госпожа Кръстева попита   сумата за 2024 година каква е за план-сметката. По т. 1 от докладната - Каква сума за 2024 година сме дали за събиране и извозване, за закупуване на чували, колко тона разделно по видове сме събрали за 2024 – за пластмаса, хартия, стъкло и найлон, колко служители работят за разделното събиране на отпадъците, за извозването какво сума изплащаме, има ли сключени граждански договори за разделното събиране, колко са те и за какъв срок са сключени ако има такива? Какъв разход и какъв приход има общината за разделното събиране? 

Господин Гюнелиев попита колко пари са дадени за закупуване на контейнери и кошове?

Госпожа Кръстева попита разход за служители 210 398,00 – за колко броя служители е, на какви договори са? В последния абзац има отново разходи за персонала 158 316,00 лв. – за колко броя служители е и на какви договори са – граждански или трудови?
За 2024 година колко броя кофи, колко контейнери са закупени, на колко домакинства са раздадени имаме ли останали кофи и контейнери или има молби и недостиг на такива кофи и контейнери?
 Госпожа Кръстева поиска за заседанието в понеделник  /30.12.2024г./ справка за последните три години каква сума е дадена за закупуване на контейнери и кофи и на колко семейства, домакинства или на фирми са раздадени те. По години, брой, закупени, сума и на колко домакинства или на юридически лица са раздадени. 

Господин Симеонов попита какво е количеството и защо общината не е помислила да получи средства от тази суровина? 
Господин Гюнелиев попита общината направила ли си е разчет дали разходите за наем и за работна ръка са по-малко от отчислението. 36, 38 % като пари колко ще бъде. Поиска до заседание, общинска администрация да даде разликата между депонирането и парите, които ще се платят на сметището за отчисление за този боклук, който е събран за една година, тоест разходите и приходите. 

Господин Чинар попита каква е средната цена на разделните разходи продаден на борсата?

Госпожа Кръстева попита плащаме ли на депото в Мадан за разделно събиране на отпадъците.

Господин Гюнелиев попита каква е цената  на кубик отпадък за  депониране в Мадан? 

Госпожа Кръстева поиска да се представят писмените предложения до фирмите, които Община Златоград е отправила за закупуване на разделния отпадък. 

Господин Чинар предложи да се прекратят разискванията по точката, защото не може да се получат отговори на въпросите. 

Госпожа Хаджийска попита госпожа Чаушева каква е възможността да се получат отговори на въпросите и да ги получат до 10 часа в понеделник, за да се запознаят с тях. 

Госпожа Кръстева зададе допълващ въпрос свързан с кофите и контейнерите. Всяка година колко контейнери биват заменени поради тава, че са амортизирани, дали ги продаваме за пластмаса, какво ги правим старите контейнери. По години за 3 години назад колко кофи, колко контейнери са амортизирани и заменени с нови?

Господин Ангелов каза, че е говорил с госпожа Хаджиева и тя ще направи всичко възможно до понеделник до 10 ч. да предостави отговори. 

Комисиите гласуваха предложения проект на решение относно:Одобряване на План–сметка за разходите за извършване на дейностите по предоставяне на услуги по чл. 62 от Закона за местни данъци и такси за 2025 г., с вх.№ ОС – 1396/19.12.2024г. и изх.№ 61-00-687/19.12.2024г 

1 глас „за“, 2 „против“ и  6„въздържал се“ – не се приема .

********************
По т.4. Писмо относно: Връщане на Решение И 287/10.12.2024г., Решение И 288/10.12.2024г. и Решение И 289/10.12.2024г.,  с вх.№ ОС – 1412/27.12.2024г. и изх. № 61-00-696/27.12.2024г. от Кмета на Община Златоград

Госпожа Чаушева представи писмото на кмета.

По първия проект на решение за отмяна на Решение И 287  комисиите гласуваха с 9 гласа „за“, 0 „против“ и  0„въздържал се“ – приема се.

По втория проект на решение за отмяна на Решение И 288  комисиите гласуваха с 9 гласа „за“, 0 „против“ и  0„въздържал се“ – приема се.

По третия проект на решение за отмяна на Решение И 289  комисиите гласуваха с 9 гласа „за“, 0 „против“ и  0„въздържал се“ – приема се.

************************

По т.5. Писмо относно: Връщане на Решение И 314/10.12.2024г. на Общински съвет Златоград по реда на чл. 45, ал. 5 от ЗМСМА с вх. № ОС-1411/27.12.2024г. и изх. № 61-00-695/27.12.2024г. от Кмета на Община Златоград.
Бяха предложени два проекта на решения от госпожа Кръстева:

I проект: 
Във връзка с писмо с изх. № 61-00-695/27.12.2024г. на Кмета на Община Златоград и на основание чл.45 ал. 9 от ЗМСМА, Общински съвет Златоград
РЕШИ:

1. Отменя свое решение И 314 /10.12.2024г.
      Комисиите гласуваха с 8 гласа „за“, 0 „против“ и  0„въздържал се“ – приема се.
Беше предложен Втори проект на решение от г-жа Кръстева :  Текстът на решение И 314/10.12.2024 година, с поправка за частна собственост /съгласно акт № 1620 – посочен в писмо вх. № ОС-1411/27.12.2024г/:
II проект:
Във връзка с подадено проектно предложение с наименование „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“ по процедура, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 - „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, по Компонент 1 „Продължаваща подкрепа за деинституционализация на грижата за възрастните хора и хората с увреждания“, Подкомпонент 1.1 - Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания от Националния план за възстановяване и устойчивост, на основание чл. 21, ал. 1, т. 23, във връзка с чл. 21, ал. 2 от Закона за местно самоуправление и местна администрация, Общински съвет Златоград

Р Е Ш И:

1. Определя втори етаж от сграда 31111.35.744.1, частна общинска собственост, предназначение  Общежитие, брой етажи 4, застроена площ 517 кв.м, гр. Златоград, п.к.4980, ул. „Славей“ № 1, която да отговаря на условията за предвидената за изграждане социална подкрепяща услуга и да бъде ползвана за това предназначение;

2. Упълномощава Кмета на Община Златоград да предприеме всички необходими правни и фактически действия по промяна, при предоставена възможност за извършване на корекция, в подаденото проектно предложение, с  Вх. рег. №: BG-RRP-11.018-0030 „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания в Община Златоград“, в Информационната система за управление и наблюдение ИСУН 2020.

Комисиите гласуваха с 8 гласа „за“, 0 „против“ и  1„въздържал се“ – приема се.

************************

По т.6. Докладна записка относно: Отпускане на средства на Я. Б. и В. Б. за лечението на сина им М., с вх. № ОС-1408/27.12.2024г., постъпила от общинските съветници Александър Илийков, Антон Симеонов, Веселин Иванов, Величко Сидеров, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев 
Становище на Постоянните комисии –  Госпожа Кръстева представи докладната записка. Тя предложи 16 000,00 лв. остатък от средствата за отпускане на еднократна финансова помощ за новородени да отидат за Матей и от ИНВИТРО 4 000,00. Сумата 20 000,00 лв. да отиде за лечение на М*******.

Госпожа Кръстева поиска експертна помощ в проекта на решение. До заседанието да бъде уточнено кой параграф са еднократните помощи за децата и от инвитро 4 хиляди по параграф, точно както е. 

Комисиите подкрепиха проекта за решение с 9 гласа „за“, 0 „против“ и  0„въздържал се“ – приема се.

Г- жа Хаджийска попита има ли някакви допълнения от общинска администрация
Г- жа Угорлиева каза, че няма.
************************

По т.7. Питания. 
************************

По т.8.  Други 
По т.9.  Отпускане на еднократна финансова помощ за новородено дете на територията на Община Златоград.
Становище на Постоянните комисии –  Госпожа Кръстева каза, че има постъпило заявление за първо родино дете, сумата която е по правилник е 1000,00 лв. 

Комисиите подкрепиха проекта за решение с 9 гласа „за“, 0 „против“ и  0„въздържал се“ – приема се.

ЖЕЧКА ХАДЖИЙСКА
Председателстващ ПК

 на Общински съвет Златоград

Изготвил 

Елмира Топчиева

Гл. специалист Канцелария ОбС

